Middelsstore (ca. 20 millimeter), bredt ovale, blanke, rødbrunlige smellere med lange, trådformede antenner som består av 11 eller 12 ledd. Disse artene har forholdsvis tynt hudpanser (kutikula) og er myke til biller å være. Fasettøynene er store og utstående. Undersiden og pronotum er tett kledt med lange, lyse hår. Det er nokså stor forskjell mellom kjønnene, hunnene er større og bredere enn hannene med kortere antenner. Pronotum er klokkeformet med spisst uttrukne bakhjørner. Beina har korte lår og legger, men lange, tynne føtter (tarsi).